સીંગતેલના ભાવમાં ભડકો અટકાવવા કડક નિયંત્રણ
- નિશ્ચિત જથ્થો જ જથ્થાબંધ-છૂટક વેપારી રાખી શકશે
- કૃત્રિમ તંગી પણ અટકાવવા પ્રયાસ
ગાંધીનગર, તા.5 એપ્રિલ, 2012
સીંગતેલના વધતા જતા ભાવ અને કૃત્રિમ તંગી રોકવા માટે ગુજરાત સરકારે કડક પગલા લીધા છે. જે અંતર્ગત તેલ અને તેલીબીયા ઉપર આજથી જ સ્ટોક નિયંત્રણ લાદવાના પગલા લેવામાં આવ્યા છે, એવી માહિતી આધારભૂત સૂત્રો દ્વારા મળી છે. છેલ્લા કેટલાક દિવસોથી સીંગતેલના ભાવમાં અચાનક ઉછાળો થતાં રાજ્ય સરકારે આ પગલા લેવા પડ્યા હોવાનું જાણવા મળી રહ્યું છે.
મળતી માહિતી અનુસાર રાજ્ય સરકારે જે નિયંત્રણ માટેના પગલા લીધા છે, જે અંતર્ગત જથ્થાબંધ વેપારી તેલનાં 4000 ડબા કે 600 ક્વિન્ટલ તેલ જ રાખી શકશે. જ્યારે છૂટક વેપારી તેલનાં 300 ડબા કે 45 ક્લીન્ટલ તેલ જ હાજર સ્ટોકમાં રાખી શકશે.